Марко Ганчев
Гъска

chitanka.info

Гъска бяла, гъска кротка

плува също като лодка.

В миг се спира. Що да стори?

Ястреб се върти отгоре.

Без да чака, без да чака,

скрива се във храсталака.

Нито шава, нито съска.

Ей че умна гъска.

Ястребът се повъртява,

повъртява, отлетява.

Гъска бяла, гъска кротка

пак си плува като лодка.

В миг се спира. Що да стори?

Самолет лети отгоре.

Без да чака, без да чака,

скрива се във храсталака.

Нито шава, нито съска.

Ей че проста гъска!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.